KU ISABATO NIMUGOROBA, 20 KANAMA

IMIBEREHO YO GUHIMBAZA

AHO ICYIGISHO CY'IKI CYUMWERU GISHINGIYE:

Abafilipi 41-7. Yosuwa 5:13-6:20, Zaburi 145, Ibyakozwe n'Intumwa 16:16-34, 2 Ngoma 20:1-30.

ICYO KWIBUKWA:

"Mujye mwishimira mu Mwami wacu iminsi yose.Yewe, nongeye kubivuga nti"Mwishime!"(Abafilipi4:4).

Buri gihe biba byoroshye guhimbaza Imana igihe twumva dufite ibyishimo. Ariko nyamara ntabwo biba byoroshye igihe ibintu bitagenda neza, igihe turi mu bihe bibi, igihe duhuye n'ingorane. Ariko, icyo gihe nibwo tuba dukeneye guhimbaza Imana kuruta uko byari bisanzwe, kuko guhimbaza ari uburyo budufasha gukomeza kugira kwizera.

Mu kuri, guhimbaza bishobora guhindura n'ibihe byacu byijimye, ahari bitari mu myumvire yo guhindura ibintu bidukikije, ahubwo mu myumvire y'uko bishobora kuduhindura, twebwe n'abatuzengurutse, mu buryo budufasha guhangana n'ibibazo. Guhimbaza ni ukwizera kugaragarira mu bikorwa. Bishobora kuba bitari muri kamere yacu buri gihe, ariko iyo duhimbaje Imana kugira ngo bibashe kuba umugabane w'imibereho yacu, bigira imbaraga zo guhindura no gutsinda.

Muri iki cyumweru,tuzibanda kuri ibi bibazo by'ingenzi: Guhimbaza ni iki?Ni mu buhe buryo guhimbaza bishobora kuba intwaro y'ibya Mwuka ikomeye mu bihe bikomeye?Ni mu buhe buryo guhimbaza bishobora kuduhindura no guhindura ibibera ahatuzengurutse?

KU WA MBERE, 21 KANAMA

IBIGIZE GUHIMBAZA

Umwanditsi w'ikirangirire w'Umurusiya witwa *Fiyodoro Dositoyevisiki* (Fyodor Dostoyevski) yari yarakatiwe igihano cy'urupfu, kandi icyo gihano cyagombaga gusimbuzwa igihano cyo gufungwa burundu cyonyine,. Yamaze imyaka myinshi muri gereza. Ubwo yavugaga ibyerekeye ubuzima bwe muri gereza, yaranditse ati: "Izere ugeze ku iherezo, nubwo, abantu bose bateshuka inzira ugasigara ari wowe wenyine ukiranuka; zana ituro ryawe kandi uhimbaze Imana ndetse n'igihe uri wenyine."

Muri ibibyigisho, twabonye uburyo Pawulo yahuye no kurwanywa kudasanzwe ndetse no gutotezwa. Ariko ubungubu yicaye muri gereza y'i Roma. Nyamara ntabwo yihebye, afite-ubushake bwo kwandika kugira ngo atere umwete abizera b'i Filipi!

Soma Abafilipi 4:4-7. Ni mu buhe buryo utekereza ko Pawulo yashoboraga kwandika ibintu nk'ibyo igihe na we ubwe yari yicaye muri gereza?Muri aya masomo,ni irihe banga ryo kubona" amahoro y'Imana"?

Abafilipi 4:4-7

4.Mujye mwishimira mu Mwami wacu iminsi yose. Yewe, nongeye kubivuga nti “Mwishime!”

5.Ineza yanyu imenywe n’abantu bose, Umwami wacu ari bugufi.

6.Ntimukagire icyo mwiganyira, ahubwo ibyo mushaka byose bimenywe n’Imana mubisabiye, mubyingingiye, mushima.

7.Nuko amahoro y’Imana ahebuje rwose ayo umuntu yamenya, azarindire imitima yanyu n’ibyo mwibwira muri Kristo Yesu.

Ni ikintu kimwe kwishima igihe ibintu byose bigenda neza. Ariko Pawulo atugira inama yo guhora twishimye. Ibyo bishobora kumvikana nk'ibidasanzwe. Iyo dufashe ibyo Pawulo yanditse ijambo ku ijambo, tubibonamo ibintu bibiri by'ingenzi.

* Icya mbere,niba tugomba guhora twishimye buri gihe,bishobora gusobanura ko dukwiriye kwishima nubwo ahatuzengurutse haba hatagaragara nk'ahatanga urubuga rwo kwishima.
* Icya kabiri, niba tugomba guhora twishimye buri gihe, bishobora na none gusobanura ko tugiye kwiga kwishima ndetse n'igihe tutabishaka.

Pawulo aduhamagarira guhimbaza nubwo ibihe byinshi bishobora kugaragara nk'ibidasanzwe kuri twe. Bishobora no kugaragara nk'ibitumvikana. Ariko nk'uko tuzabibona,duhamagarirwa kwishima kubera ko hari ibihe ibyo [guhimbaza] bisa nk'aho bitumvikana. Mu yandi magambo, guhimbaza ni igikorwa cyo kwizera. Nk'uko kwizera kuba kudashingiye ku bihe tuba turimo ahubwo kukaba gushingiye ku kuri kwerekeye Imana, no guhimbaza ni ikintu dukora bidatewe n'uko twumva tuguwe neza, ahubwo tubikora bitewe n'ukuri kw'icyo Imana ari cyo n'icyo yadusezeraniye. Kandi igitangaje, uko kwizera ni ko gutangira kurema ibitekerezo byacu, amarangamutima, n'ibibera ahatuzengurutse. Ni ukuhe kuri kwerekeye Imana Pawulo agaragaza mu isomo ry'uyu munsi-ukuri kumufasha kwishima,ndetse n'igihe yari muri gereza? Andika urutonde ruto rw'ibyo uzi ko ari ukuri kwerekeye Imana.Subira muri urwo rutonde kandi uhimbarize Imana buri kintu cyose wanditse. Ni mu buhe buryo ibi bihindura uburyo wiyumva n'uburyo ubona ibibera ahakuzengurutse?

KU WA KABIRI,22 KANAMA

GUSENGA INKIKE ZIKARIDUKA

Mu Cyongereza hari imvugo ngo,"kwishyira mu mfuruka"cyangwa" kwishyira mu kazitiro." Tekereza uramutse urimo gusiga irangi hasi mu cyumba ariko ukaza kwibuka ko usigaye mu mfuruka y'icyumba ukaba udashobora gusohoka ngo ujye hanze keretse ubanje gukandagira mu irangi rikiri ribisi. Uba ugomba kuguma muri iyo mfuruka/akazitiro ugategereza ko irangi ribanza kuma! Rimwe na rimwe kwizera kwacu gusa naho kudushyize mu mfuruka/akazitiro. Hari ubwo tugera mu bihe bimwe na bimwe, maze kimwe na rya rangi ritose,kwizera kwacu kukadushyira mu"mutego." Tureba uko ibintu bimeze, maze tukaba dushobora kureka Imana, kwizera, n'ibintu byose twizeraga, cyangwa kwizera kwacu kukaduhatira kwizera ibigaragara nk'ibidashoboka.

Imana yashyize Abisirayeli mu kazitiro. Nyuma yo kuzerera mu butayu mu gihe kingana n'imyaka 40, ntabwo Imana yayoboye ubwoko bwayo mu gihugu kidatuwe cy'inzuri z'amahoro n'umutekano. Imana yabayoboye muri umwe mu mijyi ikomeye cyane muri ako gace kose. Bagombaga kuzenguruka Yeriko bucece mu gihe cy'iminsi itandatu. Ku munsi wa karindwi, Imana yabategetse gutera amajwi hejuru kandi ayo majwi, hamwe n'impanda,ni byo byajyaga kubahesha insinzi.

Soma Yosuwa 5:13-6:20. Ni iki Imana igerageza kwigisha Abisirayeli?

Yosuwa 5:13-6:20

13.Nuko Yosuwa yegereye i Yeriko yubura amaso abona umuntu uhagaze amwerekeye, afite inkota mu ntoki. Yosuwa aramwegera aramubaza ati “Mbese uri uwo mu bacu, cyangwa uwo mu babisha bacu?”

14.Aramusubiza ati “Oya, ahubwo nje nonaha kubera ingabo z’Uwiteka umugaba.” Yosuwa yikubita hasi yubamye aramuramya, aramubaza ati “Mutware, jyewe umugaragu wawe untegetse iki?”

15.Nuko umugaba w’ingabo z’Uwiteka abwira Yosuwa ati “Kwetura inkweto mu birenge byawe kuko aho uhagaze aha ari ahera.” Yosuwa abigenza atyo. Gutera hejuru amajwi baranguruye ntabwo byashoboraga gutuma habaho kunyeganyega kw'inkike kugira ngo bitume ziriduka. Igihe Imana yahamagariraga Abisirayeli"gutera hejuru amajwi baranguruye, "byari bimeze

1.I Yeriko hari hakinzwe cyane kuko batinyaga Abisirayeli, nta wasohokaga kandi nta winjiraga.

2.Uwiteka abwira Yosuwa ati “Dore nkugabije i Yeriko n’umwami waho n’intwari zaho.

3.Namwe ab’ingabo mwese muzazenguruke umudugudu rimwe, abe ari ko muzajya mukora kumara iminsi itandatu.

4.Kandi abatambyi barindwi bazatware amahembe arindwi y’amapfizi y’intama imbere y’isanduku, ku munsi wa karindwi muzazenguruke umudugudu karindwi, maze abatambyi bavuze imahembe.

5.Amahembe navuga cyane mukumva amajwi yayo, abantu bose bazavugire icyarimwe baranguruye amajwi yabo, inkike z’amabuye zigose umudugudu zizaherako ziriduke, abantu bose bazurire, umuntu wese imbere ye.”

6.Yosuwa mwene Nuni ahamagara abatambyi arababwira ati “Nimuheke isanduku y’isezerano, abatambyi barindwi bajyane amahembe arindwi y’amapfizi y’intama imbere y’isanduku y’Uwiteka.”

7.Maze abwira abantu ati “Nimuhite muzenguruka umudugudu, n’abafite intwaro na bo bahite bajye imbere y’isanduku y’Uwiteka.”

8.Nuko Yosuwa amaze kubwira abantu, abatambyi barindwi bajyana amahembe arindwi y’amapfizi y’intama banyura imbere y’Uwiteka bayavuza, isanduku y’isezerano ry’Uwiteka barayibakurikiza.

9.Abafite intwaro bo bajya imbere y’abatambyi bavuza amahembe, n’ab’inyuma bakurikira isanduku, ba batambyi bakomeza kugenda bavuza amahembe.

10.Yosuwa ategeka abantu arababwira ati “Ntimuzasakuze cyane ngo ijwi ryanyu ryumvikane, ntihakagire ijambo riva mu kanwa kanyu kugeza umunsi nzababwirira nti ‘Nimurangurure amajwi’, muzahereko muvuge.”

11.Nuko azengurukana isanduku y’Uwiteka umudugudu rimwe, basubira mu mahema yabo bararamo.

12.Nuko Yosuwa azinduka mu gitondo kare, abatambyi baheka isanduku y’Uwiteka,

13.n’abatambyi barindwi bajyana amahembe arindwi y’amapfizi y’intama bajya imbere y’isanduku y’Uwiteka, bakomeza kugenda bayavuza, maze abafite intwaro bajya imbere, ab’inyuma bakurikira isanduku y’Uwiteka, bagenda bavuza amahembe.

14.Ku munsi wa kabiri bazenguruka umudugudu rimwe basubira mu mahema yabo, bagenza batyo iminsi itandatu.

15.Ku munsi wa karindwi bazinduka kare mu museke, bazenguruka umudugudu nk’uko bajyaga bagenza muri iyo minsi itandatu, ariko kuri uwo munsi ho bazenguruka umudugudu karindwi.

16.Bagejeje ku ncuro ya karindwi abatambyi bakivuza amahembe, Yosuwa abwira abantu ati “Nimutere amajwi hejuru kuko Uwiteka abahaye umudugudu.

17.Kandi umudugudu n’ibiwurimo byose bizashinganirwa Uwiteka, ariko maraya uwo Rahabu abe ari we uzarokokana n’abo mu nzu ye bose, kuko yari yarahishe ba batasi twoherezaga.

18.Namwe muzīrinde mu buryo bwose ikintu cyose cyashinganywe, kuko nimugikoraho muzazanira urugerero rw’Abisirayeli umuvumo n’amakuba.

19.Ariko ifeza yose n’izahabu, n’ibintu by’imiringa n’iby’icyuma byose byerejwe Uwiteka, bizajye mu bubiko bwe.” Inkike z’i Yeriko ziriduka, bakiza Rahabu

20.Abantu baherako barangurura amajwi abatambyi bakivuza amahembe, muri ako kanya abantu bumvise amajwi y’amahembe barangurura amajwi, inkike z’amabuye zirariduka, abantu barazamuka batera umudugudu, umuntu wese imbere ye barawutsinda.

kimwe no kurangurura amajwi Dawidi yanditseho muri Zaburi 66: "Mwa bari mu isi mwese mwe,muvugirize Imana impundu. Muririmbe icyubahiro cy'izina ryayo,mwogeze ishimwe ryayo!"(Zaburi 66:1,2). Uku gutera hejuru amajwi baranguruye kwari uguhimbaza! Nyuma y'iminsi itandatu yo kureba izo nkike nini cyane,bashobora kuba baranzuye ko nta mahirwe bari bafite yo kuzisenya bo ubwabo.

Ni mu buhe buryo iki gitekerezo kidufasha gusobanukirwa n'ibivugwa mu gitabo cy'Abaheburayo 11:30?

30.Kwizera ni ko kwatumye inkike z’amabuye z’i Yeriko ziriduka, bamaze kuzizenguruka iminsi irindwi.

Igihe Imana igiye gukora ikintu gishya mu mibereho yacu, ishobora kutujyana i Yeriko, kuko ibasha gukenera kutwigisha yuko ubushobozi bwo gutsinda butava mu mbaraga zacu bwite n'igenamigambi ryacu. Buri kintu cyose dukeneye gituruka kuri Yo. Bityo, ibituri imbere uko byaba bimeze kose, uko byaba bigaragara nk'ibikomeye kose; uruhare rwacu ni uguhimbaza Imana -Soko y'ibyo dukeneye byose.Uku ni ukwizera kugaragarirwa mu bikorwa.

KU WA GATATU, 23 KANAMA  
IMIBEREHO YO GUHIMBAZA

Guhimbaza Imana bishobora kuba bitari muri kamere yacu, ndetse no mu bihe byiza. None niba ari uko bimeze, byaba bikomeye biruseho gute guhimbaza mu bihe bibi? Ariko, ibyo ni byo duhamagarirwa gukora. Guhimbaza ni ikintu tugomba gushyira mu bikorwa kugeza igihe bihindukiye bikareka kuba igikorwa gikorwa mu gihe cyihariye ahubwo bikaba umugabane w’imibereho yacu. Guhimbaza ntabwo byari bikwiriye kuba igikorwa cyihariye,ahubwo bikwiriye kuba uburyo bwihariye bw’imibereho ubwayo.

Soma muri Zaburi 145. Ni izihe mpamvu zo guhimbaza Imana Dawidi atanga? Ni mu buhe buryo amagambo y’iyi Zaburi yari akwiriye kuba ayawe bwite?

Zaburi 145:1-21

1.Zaburi iyi y’ishimwe ni iya Dawidi. Mana yanjye, Mwami wanjye ndagushyira hejuru, Nzahimbaza izina ryawe iteka ryose.

2.Nzajya nguhimbaza uko bukeye, Nzashima izina ryawe iteka ryose.

3.Uwiteka arakomeye ni uwo gushimwa cyane, Gukomera kwe ntikurondoreka.

4.Ab’igihe bazashimira ab’ikindi gihe imirimo yawe, Bababwire iby’imbaraga wakoze.

5.Nzavuga ubwiza bw’icyubahiro cyo gukomera kwawe, N’imirimo itangaza wakoze.

6.Abantu bazavuga imbaraga z’imirimo yawe iteye ubwoba, Nanjye nzavuga gukomera kwawe.

7.Bazibukiriza kugira neza kwawe kwinshi, Baririmbe gukiranuka kwawe.

8.Uwiteka ni umunyambabazi n’umunyebambe, Atinda kurakara afite kugira neza kwinshi.

9.Uwiteka agirira neza bose, Imbabazi ze ziri ku byo yaremye byose.

10.Uwiteka, ibyo waremye byose bizagushima, Abakunzi bawe bazaguhimbaza.

11.Bazavuga icyubahiro cy’ubwami bwawe, Bamamaze imbaraga zawe,

12.Kugira ngo bamenyeshe abantu iby’imbaraga yakoze, N’icyubahiro cy’ubwiza cy’ubwami bwe.

13.Ubwami bwawe ni ubw’iteka ryose, Ubutware bwawe buzahoraho ibihe byose.

14.Uwiteka aramira abagwa bose, Yemesha abahetamye bose.

15.Amaso y’ibintu byose aragutegereza, Nawe ukabigaburira ibyokurya byabyo igihe cyabyo.

16.Upfumbatura igipfunsi cyawe, Ugahaza kwifuza kw’ibibaho byose.

17.Uwiteka akiranuka mu nzira ze zose, Ni umunyarukundo mu mirimo ye yose.

18.Uwiteka aba hafi y’abamutakira bose, Abamutakira mu by’ukuri bose.

19.Azasohoza ibyo abamwubaha bashaka, Kandi azumva gutaka kwabo abakize.

20.Uwiteka arinda abamukunda bose, Ariko abanyabyaha bose azabarimbura.

21.Akanwa kanjye kazavuga ishimwe ry’Uwiteka, Abafite umubiri bose bajye bahimbaza izina rye ryera iteka ryose.

Umubwiriza w’ikirangirire w’Umwongereza witwa Karoli Hadoni Spajoni [Charles Haddon Spurgeon] yanditse igitabo cyitwa Uburyo bwo Guhimbaza. Icyo gitabo gishingiye ku murongo wa7 wa Zaburi y’uyu munsi. Muri uyu murongo mugufi, Spajoni [Spurgeon] adukangurira kwita ku bintu bitatu by’ingenzi bishobora kudufasha guteza imbere uburyo duhimbaza Imana mu mibereho yacu.

1.**Guhimbaza bikorwa iyo turebye ahatuzengurutse.** Nitutareba ahatuzengurutse ngo turebe gukomera kw’Imana, nta mpamvu yo kuyihimbaza tuzagira. Mbese ni iki ushobora kubona mu isi yaremwe gikwiriye gutuma uhimbaza, nk’ubwiza bw’ibyaremwe n’Imana? Mbese ni iki ushobora kubona mu isi y’ibya mwuka gikwiriye gutuma uyihimbaza, nko kwizera kugenda gukura mu Mukristo mushya?

2.**Guhimbaza bikorwa igihe twibutse ibyo twabonye.** Iyo dushaka kubaho mu mibereho yo guhimbaza, tuba tugomba kwibuka impamvu idutera kubikora. Ni mu buhe buryo dushobora kwibuka ibitangaza by’Imana (binyuze  
mu guteza imbere imihango mishya cyangwa ibimenyetso bitwibutsa kugira neza kwayo), kugira ngo kugira neza kwayo n’ukuri kuyerekeyeho bitibagirana mu ntekerezo zacu?

3.**Guhimbaza bikorwa iyo tubivuzeho.** Guhimbaza ntabwo ari ikintu dukorera mu mitwe yacu. Bikwiriye guturuka mu minwa yacu, kugira ngo abari ahatuzengurutse babyumve. Ni izihe mpamvu ushobora gutekereza zatuma uhimbaza Imana mu magambo? Mbese uko guhimbaza kuzagira izihe ngaruka, kandi izo ngaruka zizagera kuri bande?

Fata ikaramu n’urupapuro maze umare umwanya usubira muri izo ngingo uko ari eshatu. Ni iki wakora ngo wagure akamenyero ko guhimbaza mu mibereho yawe?

KU WA KANE,24 KANAMA

UMUHAMYA WEMEZA

Mu gitabo cy'Ibyakozwe n'Intumwa,guhimbaza kwagize ingaruka zitangaje ku bakumvise. Soma Ibyakozwe n'Intumwa 16:16-34.

16.Bukeye tujya aho basengera, duhura n’umuja uragura utewe na dayimoni, yungukiraga ba shebuja cyane n’ingemu.

17.Uwo akurikira Pawulo natwe arasakuza ati “Aba bantu ni abagaragu b’Imana Isumbabyose, kandi barababwira inzira y’agakiza.”

18.Iminsi myinshi agumya kubigenza atyo. Ariko Pawulo abonye ko amurembeje, arahindukira abwira dayimoni ati “Ndagutegetse mu izina rya Yesu Kristo, muvemo!” Amuvamo muri ako kanya.

19.Ba shebuja babonye yuko nta ndamu bakimutezeho, bafata Pawulo na Sila barabakurubana babajyana no mu iguriro ku batware,

20.babashyira abacamanza bati “Aba Bayuda bahagarika imitima cyane y’abo mu mudugudu wacu,

21.kandi bigisha imigenzo tuzira kwemera cyangwa kuyikora kuko turi Abaroma.”

22.Abari bahateraniye babahagurukirira icyarimwe, abacamanza babatanyaguriza imyenda, bategeka ko babakubita inkoni.

23.Bamaze kubakubita inkoni nyinshi babashyira mu nzu y’imbohe, bategeka umurinzi kubarinda cyane.

24.Na we ategetswe atyo, abajugunya mu nzu yo hagati, akomeza amaguru yabo mu mbago.

25.Ariko mu gicuku Pawulo na Sila barasenga baririmbira Imana, izindi mbohe zirabumva.

26.Uwo mwanya habaho igishyitsi cyinshi, imfatiro z’inzu ziranyeganyega, inzugi zose ziherako zirakinguka, iminyururu ya bose iradohoka.

27.Uwo murinzi arakanguka, abonye inzugi z’inzu y’imbohe zikingutse agira ngo imbohe zacitse, akura inkota ye.

28.Nuko agiye kwiyahura Pawulo avuga ijwi rirenga ati “Wikwigirira nabi twese turi hano.”

29.Atumira itabaza, aturumbukira mu nzu ahinda umushyitsi, yikubita imbere ya Pawulo na Sila,

30.maze arabasohokana arababaza ati “Batware nkwiriye gukora nte ngo nkire?”

31.Baramusubiza bati “Izere Umwami Yesu, urakira ubwawe n’abo mu rugo rwawe.”

32.Bamubwira ijambo ry’Umwami Yesu n’abo mu rugo rwe bose.

33.Mu gicuku cy’iryo joro arabajyana abuhagira inguma, aherako abatizanywa n’abe bose.

34.Arabazamura abajyana iwe arabagaburira, yishimana cyane n’abo mu rugo rwe bose kuko yizeye Imana.

Bamaze gutanyagurizwa imyenda no gukubitwa inkoni nyinshi , Pawulo na Sila bashyizwe mu nzu y'imbohe.Nta muntu n'umwe wari uhari washoboraga komoza amavuta imigongo yabo yari yakomeretse kandi yavunaguritse bikomeye. Mu buribwe bw'umubiri bukomeye kandi n'amaguru yabo ahambiriyeho ingiga,bashyizwemu mwijima wo mu nzu y'imbohe rwagati.Ariko ubwo izindi mfungwa zari zicaye ziteze amatwi,Pawulo na Sila batangiye gusenga no kuririmba. Nyuma y'igishyitsi,kandi nyuma y'uko umurinzi amaze kubona ko yaba Pawulo,yaba Silasi cyangwa indi mfungwa iyo ari yo yose mu zindi mfungwa ntawigeze acika,"yikubise imbere ya Pawulo na Sila,maze arabasohokana arababaza ati,'Batware nkwiriye gukora nte ngo nkire?""(Ibyakozwe n'Intumwa 16:29,30).

Kuki iki gikorwa cyatumye umurinzi yibanda ku kuba we ubwe yari akeneye agakiza?Mbese ni uruhe ruhare utekereza ko amasengesho n'indirimbo bya Pawulo na Sila byagize mu kuba izindi mfungwa zitaracitse ndetse n'uruhare byagize mu kiganiro uyu mugabo yagiranye n'umuryango we wose?

Biratangaje gutekereza ko guhimbaza kwacu bishobora guhindura ibizaba ku bantu bari ahatuzengurutse by'iteka ryose.Iyo Pawulo na Sila baza kwicara mu mwijima bajujura kandi bivovota nk'uko imfungwa zikunze kubigenza,mbese utekereza ko hari kugira umuntu ukizwa muri iryo joro? Ntabwo tuzi ibyabaye kuri uwo murinzi n'umuryango we nyuma y'aho, ariko ushobora kubatekereza basoma amagambo Pawulo yaje kwandika nyuma y'aho ubwo yari mu yindi nzu y'imboheiRoma: "Kuko mutahawe kwizera Kristo gusa, ahubwo mwahawe no kubabazwa ku bwe, mufite kwa kurwana mwambonanaga barasomye aya magambo kandi bakibuka uburyo kubabazwa kwa Pawulo kwabazaniye umunezero, byanze bikunze bishobora kuba byarazanye indirimbo mu mitima yabo n'umwete wo gukomeza kugira kwizera,uko byaba bimeze kose.

Mbese ni nde utekereza ko ashobora kugirwaho ingaruka yo kwiyegurira Imana binyuze mu ndirimbo yo guhimbaza ishobora guturuka mu mutima wawe? Gira umwete wo kurushaho kuganira n'abandi no kugaragaza kunyurwa binyuze mu guhimbaza Imana kwawe ukorera ahakuzengurutse. Ntabwo uzi ingaruka nziza bishobora guteza.

KU WA GATANU, 25 KANAMA  
INTWARO ITSINDA

Soma 2 Ngoma 20:1-30.  
1.Hanyuma y’ibyo Abamowabu n’Abamoni hamwe n’Abamewunimu batera Yehoshafati, bajya kumurwanya.

2.Maze haza abantu babwira Yehoshafati bati “Haje ingabo nyinshi ziguteye ziturutse i Siriya hakurya y’inyanja, kandi dore bageze i Hasasonitamari (ari ho Enigedi).”

3.Yehoshafati aratinya yihata gushaka Uwiteka, ategeka Abayuda bose kwiyiriza ubusa.

4.Abayuda bose baraterana ngo basabe Uwiteka kubatabara, baturuka mu midugudu y’i Buyuda yose bazanywe no gushaka Uwiteka.

5.Yehoshafati ahagarara mu iteraniro ry’Abayuda n’ab’i Yerusalemu, yari mu nzu y’Uwiteka imbere y’urugo rushya,

6.arasenga ati “Uwiteka Mana ya ba sogokuruza bacu, ese si wowe Mana yo mu ijuru kandi si wowe utegeka abami bose b’abanyamahanga? Mu kuboko kwawe harimo ububasha n’imbaraga, bituma ntawagutanga imbere.

7.Mana yacu, si wowe wirukanye abaturage bari muri iki gihugu imbere y’ubwoko bwawe bw’Abisirayeli, ukagiha urubyaro rw’incuti yawe Aburahamu ngo kibe icyabo iteka ryose?

8.Maze bakakibamo, kandi bakaba bubakiyemo izina ryawe ubuturo bagasenga bati

9.‘Nitugerwaho n’ibyago, ari inkota cyangwa igihano cyangwa mugiga ndetse n’inzara, tuzajya duhagarara imbere y’iyi nzu n’imbere yawe (kuko izina ryawe riri muri iyi nzu), tugutakambire uko tuzaba tubabaye nawe uzumva utabare?’

10.“Nuko none dore Abamoni n’Abamowabu n’abo ku musozi Seyiri, abo wabujije Abisirayeli ko babatera ubwo bavaga mu gihugu cya Egiputa, ahubwo bakanyura hirya ntibabarimbure,

11.dore uko batwituye kuza kutwirukana muri gakondo yawe waduhaye kuhazungura.

12.Mana yacu, ntiwakwemera kubahana? Nta mbaraga dufite zarwanya izo ngabo nyinshi ziduteye, kandi tubuze uko twagira ariko ni wowe duhanze amaso.”

13.Nuko Abayuda bose bahagarara imbere y’Uwiteka, bari kumwe n’abana babo batoya n’abagore babo n’abana babo bakuru.

14.Maze umwuka w’Uwiteka aza kuri Yahaziyeli mwene Zekariya, mwene Benaya mwene Yeyeli mwene Mataniya w’Umulewi wo muri bene Asafu, aho yari ari hagati mu iteraniro.

15.Aravuga ati “Nimwumve yemwe Bayuda mwese, namwe baturage b’i Yerusalemu nawe Mwami Yehoshafati, uku ni ko Uwiteka avuze ‘Mwitinya kandi mwe gukurwa umutima n’izo ngabo nyinshi, kuko urugamba atari urwanyu ahubwo ni urw’Imana.

16.Ejo muzamanuke mubatere. Dore barazamuka ahaterera hajya i Sise, muzabasanga aho ikibaya giherera mu butayu bw’i Yeruweli.

17.Muri iyo ntambara ntimuzagomba kurwana, muzahagarare mwireme inteko gusa, mwirebere agakiza Uwiteka azabaha yemwe Bayuda n’ab’i Yerusalemu. Mwitinya kandi mwe kwiheba, ejo muzabatere kuko Uwiteka ari kumwe namwe.’ ”

18.Maze Yehoshafati yubika amaso hasi, Abayuda bose n’ab’i Yerusalemu bikubita hasi imbere y’Uwiteka baramuramya.

19.Abalewi bo muri bene Kohati n’abo mu Bakōra, bahagurutswa no guhimbaza Uwiteka Imana ya Isirayeli n’ijwi rirenga cyane. Abamowabu babateye baneshwa

20.Bukeye bwaho bazinduka kare mu gitondo, barasohoka bajya mu butayu bw’i Tekowa. Bagisohoka Yehoshafati arahagarara aravuga ati “Nimunyumve yemwe Bayuda namwe abatuye i Yerusalemu, mwizere Uwiteka Imana yanyu mubone gukomezwa, mwizere n’abahanuzi bayo mubone kugubwa neza.”

21.Nuko amaze kujya inama n’abantu, ashyiraho abo kuririmbira Uwiteka, bagahimbaza ubwiza bwo gukiranuka kwe barangaje imbere y’ingabo bavuga bati “Nimuhimbaze Uwiteka, kuko imbabazi ze zihoraho iteka ryose.”

22.Batangiye kuririmba no guhimbaza, Uwiteka ashyiraho abo gucira igico Abamoni n’Abamowabu, n’abo ku musozi Seyiri bari bateye i Buyuda, baraneshwa.

23.Kuko Abamoni n’Abamowabu bahagurukijwe no gutera abaturage bo ku musozi Seyiri ngo babice babarimbure rwose, nuko bamaze gutsemba ab’i Seyiri baherako barahindukana, bararimburana.

24.Hanyuma Abayuda bageze ku munara w’abarinzi wo mu butayu, basanga ingabo zose zabaye imirambo irambaraye hasi, ari nta n’umwe wacitse ku icumu.

25.Maze Yehoshafati n’ingabo ze bagiye kubanyaga, intumbi bazisangana iby’ubutunzi bwinshi n’iby’umurimbo by’igiciro cyinshi bīcūje ubwabo, byari byinshi cyane bituma batabasha kubimara, bamara iminsi itatu bakinyaga iminyago kuko yari myinshi.

26.Ku munsi wa kane Abayuda bateranira mu kibaya cya Beraka bahashimira Uwiteka, ni cyo cyatumye aho hantu hahimbwa ikibaya cya Beraka na n’ubu.

27.Abayuda n’ab’i Yerusalemu baherako basubirayo uko banganaga Yehoshafati abagiye imbere, basubira i Yerusalemu banezerewe kuko Uwiteka yabahaye kwishima hejuru y’ababisha babo.

28.Baza i Yerusalemu bafite nebelu n’inanga n’amakondera, bajya ku nzu y’Uwiteka.

29.Igitinyiro cy’Imana kiba ku bami bose bo muri ibyo bihugu, ubwo bumvaga ko Uwiteka yarwanije ababisha b’Abisirayeli.

30.Nuko igihugu cya Yehoshafati kiratuza, kuko Imana ye yamuhaye ihumure impande zose.

Nk’uko Yehoshafati yabigaragaje,guhimbaza ni intwaro ikomeye. Amaze guhabwa amakuru avuga ko “ingabo nyinshi” zimuteye, ntabwo Yeshoshafati yihutiye gukoresha imbaraga za gisirikare, ahubwo"yihase gushaka Uwiteka" (2 Ngoma 20:3). Ubwo abaturage b’i Buyuda bazaga i Yerusalemu baje kwiyiriza ubusa,Yehoshafati yemeye ukuri k’uko ibintu byari bimeze,aravuga ati:“Nta mbaraga dufite zarwanya izo ngabo nyinshi ziduteye,kandi tubuze uko twagira ariko ni wowe duhanze amaso” (2 Ngoma 20:12).

Mbese iyo ubonye"ingabo nyinshi"zigusatiriye,ni iki uhita ukora?  
Dushingiye ku gisubizo cya Yehoshafati kiri mu 2 Ngoma 20:3-12, ni iki wakwiga cyerekeranye no guhangana n’igitero gikomeye.

Igihe umwuka w’Uwiteka yazaga kuri Yahaziyeli, yavuganye ubutwari ati: “ntimuzagomba kurwana, muzahagarare mwireme inteko gusa, mwirebere agakiza Uwiteka azabaha yemwe Bayuda n’ab’i Yerusalemu. Mwitinya kandi mwe kwiheba, ejo muzabatere kuko Uwiteka ari kumwe namwe” (2 Ngoma 20:17). Nyuma y’ibyo, baramya Imana kandi bayihimbaza “n’ijwi rirenga” (2 Ngoma 20:19). Nubwo Imana yari igiye kubarwanirira, bari bagifite inshingano yo kugenda bakajya guhura n’umwanzi.

Ariko uru ntabwo rwari urugendo rusanzwe nk’uko abandi basanzwe bajya ku rugamba. Yehoshafati yashyizeho umutwe w’abaririmbyi wo guhimbaza Uwiteka ubwo bari bagiye ku rugamba. “Batangiye kuririmba no guhimbaza, Uwiteka ashyiraho abo gucira igico Abamoni n’Abamowabu n’abo ku musozi Seyiri bari bateye i Buyuda, baraneshwa” (2 Ngoma 20:22). Dushingiye ku byo umwanditsi avuga, Imana yatabaye ako kanya bagishyira kwizera kwabo mu masezerano yayo, ubwo batangiraga"guhimbaza ubwiza bwo gukiranuka kwayo"(2 Ngoma 20:21).

Ongera usome 2 Ngoma 20:1-30.Ni ayahe mahaye y’ibya Mwaka ushobora kubona ushobora kugenderaho mu rugendo rwawe bwite ugendana n’Imana, by’umwihariko mu bihe by’ibigeregezo n’ibibazo?

KU WA GATANDATU, 26 KANAMA

IBINDI BYO KWIGWA NO KUZIRIKANWA

Soma amagambo ari mu gitabo cya Ellen G. White, Abahanuzi n'Abami, igice cyitwa "Yehoshafati," pp. 122-130, n'Abakurambere n'Abahanuzi, igice itwa "Gusenyuka kwa Yeriko" pp. 409-418. "

Reka dutoze imitima yacu n'iminwa yacu kuvuga ishimiwe ry'Imana kubw'urukundo rwayo rutagereranywa. Reka dutoze intekerezo zacu kwizera kuguma mu mucyo urabagirana uturuka ku musaraba w'i Kaluvari. Ntabwo dukwiriye kwibagirwa na rimwe ko turi ibikomangoma by'ijuru, abahungu n'abakobwa b'Uwiteka Nyiringabo. Ni amahirwe yacu gukomeza guturiza mu Mana" - Ellen G. White, The Ministry of Healing, p. 253.

"Kandi mu gihe musingiza nkamushyira hejuru, ndashaka ko namwe mufatanya nanjye kumushyira hejuru. Nimuhimbaze Uwiteka n'igihe muguye mu mwijima. Nimumuhimbaze n'igihe muhuye n'ibishuko. Intumwa iravuga iti: "Mujye mwishimira mu Mwami wacu iminsi yose; yewe nongeye kubivuga nti "Mwishime." (Abafilipi 4:4). Mbese ibyo bizazana mu miryango yanyu igihu n'umwijima? Oya rwose; bizazana imyambi y'umucyo w'izuba. Muri ubwo buryo muzateranyiriza hamwe imirasire y'umucyo w'iteka ukomoka ku ntebe ya cyami y'ubwiza maze muyikwirakwize ahabazengurutse. Nimureke mbahugurire kwinjira muri uyu murimo, nimukwirakwize uyu mucyo n'ubugingo ahabazengurutse, atari mu nzira yanyu bwite gusa, ahubwo no mu nzira z'abo muhura na bo. Nimureke bibe intego yanyu guhindura ababazengurutse bakaba abantu beza, mubazamure hejuru, mubereke ijuru n'ubwiza, mubatere gushaka ibiruta ibyo mu isi, mubatere gushaka ubutunzi bw'iteka ryose, mubatere gushaka umurage utazabora, ari bwo butunzi butazashiraho." - Ellen G. White, Testimonies for the Church, vol. 2, pp. 593, 594).

IBIBAZO:

1. Ni uruhe ruhare guhimbaza k'umuryango mugari kugira mu mibereho y'Umukristo? Ni mu buhe buryo mugaragaza guhimbaza muri gahunda zanyu zikorwa ku Isabato? Ese birashimishije? Ese uko guhimbaza gutera aizera umwete wo gukomeza kugira kwizera mu gihe cy'ibigeragezo no Buhungabana? Niba atari uko biri, ni iki gishobora gukorwa?

2. Ese bisobanuye iki “Guhimbaza Uwiteka ndetse n'igihe uri mu mwijima” cyangwa “Guhimbaza no mu gihe uri mu bishuko”? Ni gute guhimbaza bishobora kudufasha muri ibyo bihe?

3. Reka abizera batange ubuhamya bw'uko guhimbaza byagize ingaruka mu mibereho yabo. Ni iki buri wese ashobora kwigira ku byabaye ku wundi?

4. Nk'itsinda, nimufate Zaburi yo guhimbaža maze mufate umwanya Visoma. Mbese ni iki ibigisha kirebana no guhimbaza? Ni izihe ngaruka guhimbaza kwagize ku kwizera kwawe?