ICYIGISHO CYA 10

27 KANAMA - 2 NZERI

UBUGWANEZA MU KIGERAGEZO :

KU ISABATO NIMUGOROBA, 27 KANAMA

AHO ICYIGISHO CY'IKI CYUMWERU GISHINGIYE: Ezekiyeli 24:15-

27, Kuva 32:1-14, Matayo 5:43-48, Petero 2:18-25, Zaburi 62:1-8.

|CYO KWIBUKWA: “Hahirwa abagwaneza, kuko ari bo bazahabwa isi”

(Matayo 5:5).

Ijambo “ubugwaneza” ntabwo dukunze kuryumva rikoreshwa cyane, usibye ahari igihe dusoma ibyerekeye Mose cyangwa twiga iby’ Abahirwa. Nta

n'ubwo bikomeye kumenya impamvu ibitera. Ijambo “ubugwaneza risobanurwa nko “kwihanganira igikomere ufite kwihangana kandi udafite uburakari.” Ntabwo bitangaje kuba tutumva byinshi byerekeye ubugwaneza; si kenshi ko iyi ngeso iba mu bintu byubashyswe mu bigize umuco w’iki gihe. Rimwe na rimwe Bibiliya isobanura iri jambo nko “kwiyoroshya.” Na none kandi kwiyoroshya ntabwo ari ingeso yifuzwa mu mico yabantu benshi .

Ariko ubugwaneza, kwihanganira igikomere ufite kwihangaria kandi wafite uburakari, ni jmwe mu mico ikomeye ya Yesu n’abayoboke be. Nyamara na none, ntabwo birangirira aho gusa: ubugwaneza bw umutima bushobora

kuba intwaro ikomeye mu biganza by abari mu buribwe ‘n’umubabaro. Mu kuri, ikigeragezo ni ahantu hakomeye ho kwigira ubugwaneza bw’umutima; kuko ,‘binyuze mu kwicisha bugufi kwacu bwite no mu bikomere byacu, dushobora kuba abahamya b’Imana bafite imbaraga.

Muri iki cyumweru tuzibanda kuri ibi bibazo by'ingenzi: Ni iyihe sano i hagati yumubabaro n'ubugwaneza? Ni gute dushobora kuba ababamya ku bandi binyuze mu bugwaneza bwacu no kwihanganira ibikomere byacu? Ni mu buhe buryo mu 'by’ukuri ubugwaneza bushobora kuba imbaraga, aho kuba ubunyantege nke ku Mukristo?

KU WA MBERE, 28 KANAMA

UMUGATI UMANYAGUWE NAVINO ISUTSWE

Oswald Chambers yavuze ko tugomba kubera abandi “umugati umanyaguwe na vino isutswe.” Ese utekereza ko yashakaga kuvuga iki?

Muri Bibiliya yose harimo ingero z'abantu “bashenjaguriwe” gukiza abandi, Mose yahamagariwe kwihanganira umuraba wa hato na hato wokunegurwa no Kujorwa ubwo yari ayoboye ubwoko bw’Imana mu Gihugu cy’lsezerano.

Yozefu yahamagariwe Kujya mu rugendo rwari rurimo kugambanirwa no gufungwa ubwo yajyanwaga mu nshingano muri Egiputa. Kuri abo bose, Imana

yemeye ko ibyo bibaho kugira ngo imibereho y'ubwoko bwayo igaragarizwemo ubuntu bwayo no kwita ku bantu, atari ku bwabo gusa ahubwo no kubw'ibyiza by'abandi Imana ishobora kudukoresha mu buryo nk’ubwo. Biroroshye kumva urakaye cyangwa ukomeretse mu bihe bimeze bityo. Ariko nk’uko twabibonye ejo hashize, ubugwaneza ni ubushobozi butangwa n'lmana bwo kwihanganira ibintu bimeze nk'ibyo “dufite kwihangana kandi tudafite uburakari:"

Soma Ezekiyeli 24:15-27. Ni ibiki biri kuba aha ngaha? Kuki

Ezekiyeli yashyizwe muri iki kigeragezo?

Muri Ezekiyeli 24:24 Imana iravuga ngo, “Ezekiyeli. azababera

ikimenyetso, uko yakoze kose namwe muzabe ari ko mukora, igihe ibyo bizaba muzamenya yuko ndi Uwiteka”. Binyuze mu rugero rwa Ezekiyeli, abaturage ba Isirayeli bari bagiye kwemezwa ukuri kujyanye n'icyo Imana ari cyo, Nyagasani

uhoraho kandi bajyaga kubona uku kuri ubwo babonaga gusohora K'ubuhanuzi imibereho ya Ezekiyeli yari ihagarariye n'umubabaro yahuye na Wo. Ni nde uzi umubare w’abantu bazabona “Uwiteka Nyirubushobozi” binyuze ‘muri twe ndetse no mu ngorane zacu bwite?

Bitinde bitebuke ubuzima ubwabwo buradushenjagura twese. Ni

buryo ki wahuye no gushenjagurwa mu buzima bwawe? Ni ayahe masomo wahigiye? Ni mu buhe buryo umutima wawe ushanjaguwe ushobora gukoreshwa n'Uwiteka kugira ngo afashe abandi?

KU WA KABIRI, 29 KANAMA

GUSABIRA ABANDI IMBABAZI

Soma Kuva 32:1-14. Ni uruhe ruhare rwa Mose tubona hano?

Nyuma yuko abantu batangiye kuramya ikimasa cya zahabu, Imana yavuze ko ubwo bwoko bwayigomeye bikabije ko igiye kubarimbura maze ikagira Mose ishyanga rikomeye. Ariko aho kwakira impano y'Imana, Mose yinginze Imana ngo igirire ubwoko bwayo imbabazi, maze bituma Imana itabarimbura.

Mu Kuva 32:1-14 hagaragaza ibintu bibiri by'ingenzi: Icya mbere, impano y'Imana yo kurimbura ubwoko bwigometse no guha Mose umugisha cyari ikigeragezo kuri Mose. Imana yashakaga ko Mose agaragaza uburyo agirira impuhwe ubwo bwoko butagonda ijosi mu buryo bukomeye. Kandi Mose yatsinze icyo kigeragezo. Kimwe na Yesu, Mose na we yasabiye abanyabyaha imbabazi. Ibi bigaragaza ikintu cy'ingenzi: rimwe na rimwe Imana ishobora kwemera ko duhura nabaturwanya; ishobora kwemera ko tugera mu kigeragezo kugira ngo, Yo ubwayo, twebwe ubwacu, ndetse n'abatureba dushobore kubona uburyo dufitiye impuhwe abantu batandukiriye.

Ni izihe mpamvu Mose yatanze asaba Uwiteka kutarimbura Isirayeli?

Icya kabiri, iki gitekerezo kigaragaza ko iyo duhuye n’abaturwanya kandi batatwumvira, tuba dukwiriye Kubagaragariza ubuntu. Ubuntu bukenewe

iyo abantu bose naho batabukwiriye. Ariko iyo basa naho batabukwiriye natwe nibwo twumva tudafite ubushake bwo kubutanga. Ariko igihe mushiki wa Mose Miriyamu yamuneguraga, Mose yatakiye Uwiteka ngo amukize ibibembe (Kubara 12). Igihe Imana yari irakariye Kora n’abayoboke be maze ikavuga ko igiye kubarimbura bose, Mose yikubise hasi yubamye yingingira ubugingo bwabo, Ku munsi ukurikiyeho, igihe ‘Abisirayeli bitotomberega Mose kubw'urupfu rw'abigometse maze Imana ikavuga ko igiye kubarimbura bose, Mose yikubise hasi yubamye maze ahita asaba Aroni kubatambira igitambo bose (Kubara 16). Mu bugwaneza bwe bwite, mu kutagira inarijye kwe muri iki kigeragezo, Mose yashakiraga abantu ubuntu nyamara batari babukwiriye.

Tekereza ku bantu bari ahagukikije utekereza ko basa naho badakwiriye kugururwa ubuntu. Ni gute ushobora kubagaragariza ubuntu bw'Imana ufite ubugwaneza no kwiyoroshya?

KU WA GATATU, 30 KANAMA

GUKUNDA ABATUGIRIRA NABI

Umuntu umwe yigeze kuvuga ati: “Gukunda abanzi bacu, ntabwo bisobanuye Ko tugomba gakunda umwanda isaro ritabyemo; ahubwo bisobanuye ko tugomba gukunda isaro riri mu mukungugu... Ntabwo Imana idukunda bitewe nuko turi abo gukundwa. Ahubwo duhinduka abo gukundwa bitewe nuko Imana idukunda.”

Mbese iyo urebye “abanzi” bawe, ubusanzwe ubona iki? Isaro cyangwa umwanda uri aharizengurutse?

Somia Matayo 5:43-48. Yesu aduhamagarira gukunda no gusabira abanzi bacu. Ni uruhe rugero rwo mu byaremywe Yesu aduha aha rudufasha usobanukirwa impamyu dukwiriye gukunda abanzi bacu? Ni yihe ngingo atwigisha?

Muri Matayo 5:45, Yesu yakoresheje urugero rwa Se wo mu ijura ashaka kugaragaza aburyo dukwiriye gufuta abatugirira nabi, bashobora kuba badushyira mu bwoko bw'ibigeragezo bibi cyane. Yesu avuga ko Se yohereza imigisha y'imyura abakiranuka n’abakiranirwa; niba Imana iha n'abakiranirwa, imvura, ni mu buhe buryo natwe twari dukwiriye kubafata?

Ntabwo Yesu avuga ko dukwiriye buri gihe kwishimira buri wese uduteza ibibazo, n'ubwo ibi na byo bishobora kuba bishoboka. Ubusanzwe gukunda abanzi bacu ntabwo bisobanuye amarangamutima tubafiiye ahubwo bisobanuye ibikorwa byihariye tubakorera bigaragaza ko tubitayeho kandi tubazirikana.

Yesu asoza iri somo akoresha umurongo ukunze guteza impaka nyinshi: «Namwe mube mukiranutse n’uko So wo mu ijuru akiranuka” (Matay 5:48). Nyamara ubusobanuro burumvikana neza muri iyi njyana: Abantu bashaka

gukiranuka nk'uko Imana ikiranuka, bagombe kugaragariza abanzi babo urukundo nk’uko Imana irugaragariza abanzi bayo. Gukiranuka mu maso y'Imana ni ugukunda abanzi bacu; kandi gukora ibi bisaba ubugwaneza bwo mu mutima bushobora gutangwa'n’lmana yonyine.

Uzirikana ubusobanuro bw'ubugwaneza (kwihanganira igikomere ufite kwihangana kandi udafite uburakari”), kora urutonde rwimpindoka ugomba kugira kugira ngo wemerere Uwiteka kuguha ubugwaneza bwo mu mutima buzagufasha gukunda abanzi bawe.”

KU WA KANE, 31 KANAMA

GUCECEKA

Ingero zikomeye z'ubugwaneza mu kigeragezo zikomoka kuri Yesu. Igihe yavugaga ngo "muze munyigireho; kuko ndi umugwaneza kandi noroheje mu mutima" (Matayo 11:29), yabivuze mu buryo ahari tudashobora kwiyumvisha.

Soma 1 Petero 2:18-25. Petero araha abagaragu zimwe mu nama zitangaje. Asobanura, uburyo Yesu yihanganiye imibabiro bamuhoye ubusa kandi akababwira ko yabasigiye “icyitegererezo, kugira ngo mugere ikirenge mu cye" (2 Petero 2:21) Ni ayahe mahame y'ubugwaneza no kwiyoroshya mu kigereagezo dushobora kwigira ku rugero rwa Yesu, nk'uko Petero arusobanura hano?

Biteye ubwoba kubona umuntu arenganya undi. Kandi birababaza cyane iyo ari twe dukorewe akarengane kameze nk’ako. Bitewe nuko ubusanzwe twumva dukeneye cyane ubutabera, iyo habayeho kubogama twumva tutifuza “gukosora ibintu” maze tukagira icyo tuzana twizerako ari ugukiranuka n'uburakari bukwiriye.

Ntabwo byoroshye kubaho muri ubwo buryo. Ahari ntabwo bishoboka keretse twakiriye ukuri kuvuga yuko igihe cyose dubuye no kurenganywa, tugomba kwizera yuko Data wa twese wo mu ijuru aba abireba Kandi ko azaba mu ruhande rwacu igihe bijyanye n’ubushake bwe. Ibi na none bisobanuye ko tugomba kumenya ko bishoboka ko, buri gihe tudahora dukizwa akarengane kuko Yesu na we yahuraga n’akarengane. Ariko buri gihe igomba kwibuka ko Data wa twese wo mu ijuru akiri kumwe natwe kandi ari ku murimo.

Inama ya Petero, ifatira icyitegererezo ku mibereho ya Yesu, iratangaje kuko isa naho guceceka mu gihe cy'akarengane ari ubuhamya bukomeye ku cyubahiro cy’Imana kuruta “gukosora abantu.” Ubwo yabazwaga na Kayafa ndetse na Pilato, Yesu yashoboraga kuba yaravuze ibintu byinshi byo gukosora uko ibintu byari bimeze no kwitsindishiriza, ariko ntabyo yakoze. Guceceka kwe cyari igihamya kigaragaza ubugwaneza bwe.

Ni gute witwara mu bihe uba wakorewe ibidakwiriye?: ibidakwiriye? Ni mu buhe buryo washyira mu bikorwa neza amwe mu mahame twabonye uyu munsi mu mibereho yawe?

KU WA GATANU, 1 NZERI

IGITARE CYACU N'UBUHUNGIRO BWACU

Akenshi abantu birata cyane, abibone n’abiyemezi cyane ni Abantu bumva ko bafite agaciro gake. Ubwibone bwabo, n’ubwirasi no kubura ubugwaneza cyangwa kwiyoroshya bibaho bimeze nk'igifuniko, ahari no mu buryo batazi, gitwikira icyo babura muri bo. lcyo bakeneye ni cyo natwe twese dukeneye: kwifuza umutekano, agaciro, kwemerwa, by umwihariko mu bihe by'ibirushya n'agahinda. Ibyo dushobora kubibonera k'Uwiteka wenyine. Muri

make, ubugwaneza no kwiyoroshya, aho kuba ibiranga ubunyantege nke, akenshi byerekana imbaraga zikomeye zigaragaza umutima ushikamye ku Rutare.

Soma Zaburi 62:1-8. Ni ki Kigaragara nk'ikiri inyuma y'iyi Zaburi? Ni iki Dawidi agaragaza? Ni ayahe mahame yibya mwuka ushobora Kwigira ku byo avuga? lcy’ingenzi kuruta ibindi, ni gute ushobora gushyira mu bikorwa ayo mahame mu mibereyo yawe bwite?

“Abantu bazahinduka abanzi bacu nta mpamyu. Impamyu z'ubwoko bw'Imana zizasobanurwa uko zitari, bidakozwe n’ab'isi gusa, ahubwo bikozwe na bene se ubwabo. Abagaragu b'lmana bazashyirwa aho rukomeye.. Abantu bazatanga impamvu zidafatika zo kubashyigikira mu gukurikira inzira y'inarijye kandi yo gukiranirwa... Binyuze u kugaragazwa nabi abo bantu bazambikwe imyambaro yijimye yo kutaba inyangamugayo kuko ibintu birenze ubushobozi bwabo byatumye umurimo wabo uteza urujijo. Bazagaragazwa nk'abantu

badashobora kwizerwa. Kandi ibi bizakorwa n'abizera b'itorero. Abagaragu b'Imana bagomba kwambara umutima wa Kristo nk'intwaro. Ntabwo bagomba guteganya guhunga ibitutsi no gutekerezwa uko batari. Bazitwa abaka n‘abafana.

Ariko ntabwo bakwiriye gucika intege. Ibiganza by'Imana bifashe rw'ibikorwa byayo, kandi biyobora umurimo wayo ku cyubahiro cy'izina rya yo" (Ellen G. White, The Upward Look, p. 177).

Ni ubuhe budahangarwa ufite ku gukozwa isoni no gutukwa bituruka ku bandi? Bisa n'aho ubwo budahangarwa ntabwo ufite, si byo? Ni gute ushobara komatana n'Uwiteka kandi ugashingira imyumvire yawe  y'agaciro kawe k'Ugukunda cyane byatumye apfira ibyaha byawe, kandi akagufasha kwirinda ibitutsi by'abandi.

KU WA GATANDATU, 2 NZERI

IBINDI BYO KWIGWA NO KUZIRIKANWA

Soma amagambo ari mu gitabo cya Ellen G White, *The Ministry of Healing*, igece cyitwa “The Importance of Seeking True Knowledge.” pp. 453, na magambo ari mu gitabo cyitwa, *Uwifuzwa Ibihe Byose*, igice cyitwa “icyigisho Cyo Ku Misozi” pp. 230-243, n’Igitabo cyitwa, *Ivugabutumwa*, gice, cyitwa “Umikozi n’lbyo Agomba Kuba Yujuje" p. 485.535,

" Ibirushya, dubura na byo bishobora koroshywa cyane n’ubugwaneza buhishwe muri Kristo. Nitugira kwicisha bugufi kwari gufitwe n’Umutware wacu,tuzakandagira gusuzururwa, kwamagawa no kubabazwa duhura na byo buri munisi, kandi ntibizongera kuduhangayikisha mu mutima. Umuntu ugerwaho n’akarengane netse no gukorerwa ubugome maze akananirwa kugumana ituze n’umutima wo kwizera, aba yambuye Imana uburenganzira bwayo bwo kumugaragarizamo gutunganya kw’imico Yayo. Kwicisha bugufi mu mutima ni imbaraga zitera abayoboke ba Kristo gutsinda; ni ikimenyetso cy’ubufatanye bafitanye n’abtuye mu ijuru." (Ellen G. White, *Uwifuzwa Ibihe Byose*, 2018, p.233).

IBIBAZO:

1. Ni mu buhe buryo kwiyoroshya bidufasha. “kurenga” ibikomere n’uburakari? Ni iki utekereza ko ari kimwe mu biranga kwiyoroshya cy’ingenzi cyane kidushoboza gukora ibi?
2. Mu muco wanyu w’umwihariko, ibiranga kwiyoroshya no kwicisha bugufi bigaragara bite? Ese birubahwa, birasuzugurwa cyangwa bimeze bite? Ni ubuhe bwoko bw’igitutu muhura na bwo mu muco wanyu kibabuza kwitoza iyi mico?
3. Mbese haba hari ingero zikomeye zo kwiyoroshya no kwicisha bugufi Zituruka ku bantu bakiriho kugeza n’uyu munsi? Niba ariko bimeze, ni bande, kandi ni gute bagaragaje iyo mico, kandi ni iki wakwigira kuri izi ngero?
4. Kuki akenshi dukunze kugereranya kwicisha bugufi no kwiyoroshya tukabihuza n’ubunyantege nke?
5. Twabonye uburyo Dawidi yashatse Uwiteka nk’ubuhungiro. Ariko se ibyo bikorwa bite? Ni mu buhe buryo ubwo buhungiro buri gihe bugaragazwa? Mu yandi magambo, ni gute, twe nk’itorero,dushobora kubera ubuhungiro ababukeneye? Ni ubuhe bwoko bw’ubuhungiro itorero usengeramo ritanga? Ni iki ushobora gukora ngo urifashe kuba ahantu h’ubuhungiro ku babukeneye?